《王梁山画像赞》
宋代·释居简

从事毛锥，壮夫不为。置书学剑，弓号马嘶。不斩楼兰，夫何自欺。

堂堂梁山，襟利带夔。帝轸遐方，详延瑰琦。良马素丝，组以五之。

维贤作牧，任以抚绥。抚绥伊何，恩斯勤斯。岂惟怀恩，亦复畏威。

庶靖氛埃，以偃鼓鼙。昔人可师，感夜半鸡。哂乃阿瞒，横槊赋诗。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。